
ΑΠΟΣΠΑΣΜΑ                        
Από το πρακτικό της με αριθ. 38ης/2023 κατεπείγουσας Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 351/2023
Στη Λευκάδα σήμερα  στις 21 του μηνός Σεπτεμβρίου του έτους 2023, ημέρα Πέμπτη και ώρα 14:00,  ήλθε σε κατεπείγουσα, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 21402/21-9-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Αργυρός Νικόλαος, αναπληρωματικό μέλος, αναπληρώνει το τακτικό μέλος κ. Τυπάλδο Νικόλαο.

ΘΕΜΑ: Απόφαση Ο.Ε. για έγκριση ανάθεσης παροχής υπηρεσίας ανακομιδής οστών στο κοιμητήριο Λευκάδας.

Εισηγητής: Γεώργιος Τσιρογιάννης, Αντιδήμαρχος

«Ο Πρόεδρος της Ο.Ε. κ. Χαράλαμπος Καλός, Δήμαρχος,  κάλεσε τα μέλη της Οικονομικής Επιτροπής να εγκρίνουν το κατεπείγον της συνεδρίασης για την συζήτηση και λήψη απόφασης στο ανωτέρω θέμα που αναγράφεται στην υπ΄ αριθ. 21402/21-9-2023 πρόσκληση, λαμβάνοντας υπόψη και τις δ/ξεις του άρθρου 75 του Ν. 3852/2010, όπως αντικαταστάθηκε από το άρθρο 77 του Ν.4555/18, αναφέροντας τα εξής:

Η συνεδρίαση κρίνεται κατεπείγουσα διότι , πρέπει να γίνει άμεση έναρξη των εργασιών υλοποίησης του έργου οδικής ασφάλειας «στο κόμβο κοιμητηρίου», λόγω δεσμευτικών ημερομηνιών από το χρονοδιάγραμμα του έργου.

Λαμβάνοντας υπόψη τα ανωτέρω η Οικονομική Επιτροπή ομόφωνα αποφάσισε το κατεπείγον της Συνεδρίασης, για τους προαναφερόμενους λόγους.»
Στη συνέχεια, ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον Αντιδήμαρχο κ. Γεώργιο Τσιρογιάννη, ο οποίος εισηγούμενος το θέμα, έθεσε υπόψη των μελών της Επιτροπής τα εξής:

«Έχοντας υπ όψη: 
	· Τις διατάξεις του Ν.4412/2016 (ΦΕΚ 147 Α/08-08-2016) «Δημόσιες Συμβάσεις Έργων, προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ), όπως τροποποιήθηκε και ισχύει.

· Τις διατάξεις του άρθρου 203 Ν.4555/2018 (ΦΕΚ 133 Α/19-07-2018), 
· Το Π.Δ. 80/2016  (ΦΕΚ 145 Α/5-08-2016), περί ανάληψης υποχρεώσεων από τους διατάκτες 
· Η προκαλούμενη δαπάνη θα καλυφθεί από τον ΚΑΕ 45-6117.001 προϋπολογισμού του έτους 2023 με τίτλο «Υπηρεσίες ανακομιδής οστών στα Δημοτικά Κοιμητήρια Δήμου Λευκάδας».
· Τις διατάξεις του Ν.4795/2021 Αρθρο 57 «Ανάθεση υπηρεσιών και ανακομιδής νεκρών-τροποποίηση του άρθου 61 του ν.3979/2011
· Αίτημα αρ. πρωτ.ΟΙΚ21205/ 21-09-2023 του Τμήματος Περιβάλλοντος & Πολιτικής Προστασίας 



ΣΚΟΠΟΣ-ΙΣΤΟΡΙΚΟ.

Η κατεπείγουσα  ανάθεση της παροχής υπηρεσίας ανακομιδής οστών στο   κοιμητήριο Λευκάδας  προκύπτει   για την άμεση ανάγκη έναρξης εργασιών  υλοποίησης του έργου οδικής ασφάλειας  στο «κόμβο του Κοιμητηρίου»,  λόγω δεσμευτικών ημερομηνιών από το χρονοδιάγραμμα του έργου.

 Θέτουµε επιπλέον υπόψη των µελών ότι: Ο ∆ήµος Λευκάδας δεν διαθέτει προσωπικό για την ως άνω ανακομιδή οστών. Από τα παραπάνω καθίσταται σαφής η αναγκαιότητα για την ΑΝΑΘΕΣΗ σε τρίτους , ώστε να υλοποιείται η συγκεκριµένη υπηρεσία.
Ε Ι Σ Η Γ Ο Υ Μ Α Σ Τ Ε
Την έγκριση της ανάθεση της παροχής υπηρεσίας ανακομιδής οστών στο   κοιμητήριο Λευκάδας  που προκύπτει   για την άμεση ανάγκη έναρξης εργασιών  υλοποίησης του έργου οδικής ασφάλειας  στο «κόμβο του Κοιμητηρίου», «Υπηρεσίες ανακομιδής οστών  στο Κοιμητήριο της πόλης της Λευκάδας»

Η προκαλούμενη δαπάνη θα καλυφθεί από τον ΚΑΕ 45-6117.001 προϋπολογισμού του έτους 2023 με τίτλο «Υπηρεσίες ανακομιδής οστών στα Δημοτικά Κοιμητήρια Δήμου Λευκάδας».
Ο επιθυμητός τόπος παράδοσης είναι το κοιμητήριο της πόλης της Λευκάδας του Δήμου Λευκάδας .

Ο επιθυμητός χρόνος παράδοσης έως δέκα (10) ημέρες από την υπογραφή του σχετικού συμφωνητικού.» 

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
Την έγκριση της ανάθεσης της παροχής υπηρεσίας ανακομιδής οστών στο  κοιμητήριο Λευκάδας  που προκύπτει   για την άμεση ανάγκη έναρξης εργασιών  υλοποίησης του έργου οδικής ασφάλειας  στο «κόμβο του Κοιμητηρίου», «Υπηρεσίες ανακομιδής οστών  στο Κοιμητήριο της πόλης της Λευκάδας»

Η προκαλούμενη δαπάνη θα καλυφθεί από τον ΚΑΕ 45-6117.001 προϋπολογισμού του έτους 2023 με τίτλο «Υπηρεσίες ανακομιδής οστών στα Δημοτικά Κοιμητήρια Δήμου Λευκάδας».
Ο επιθυμητός τόπος παράδοσης είναι το κοιμητήριο της πόλης της Λευκάδας του Δήμου Λευκάδας .

Ο επιθυμητός χρόνος παράδοσης έως δέκα (10) ημέρες από την υπογραφή του σχετικού συμφωνητικού. 



Η απόφαση αυτή πήρε αύξοντα αριθμό: 351/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

